钦定古今图书集成/明伦汇编/氏族典/第124卷 > 陈元桂
## 钦定古今图书集成/明伦汇编/氏族典/第124卷 > 陈元桂

按《宋史陈元桂传》：“元桂，抚州人。淳祐四年进士，累官
知临江军。时闻惊报，筑城备御，以焦心劳思致疾。开
庆元年春，北兵至临江，时制置使徐敏子在隆兴，顿
兵不进，元桂力疾登城，坐北门亭上督战，矢石如雨，
力不能敌，吏卒劝之避去，不从。师至，元桂瞠目叱骂，
遂死之。敏子以闻，赠宝章阁待制，官一子，谥正节。”